?Hu i Rili Rulum Wol?
?Yu ting se . . .
God?
ol man?
wan narafala samting?
SAMTING WE BAEBOL I TALEM
“Olgeta man blong wol ya oli stap long paoa blong Setan.”—1 Jon 5:19, Baebol long Bislama.
“Pikinini blong God i kamtru, blong hem i brekemdaon ol wok we Setan i mekem.”—1 Jon 3:8.
?SAVE YA I GIVHAN LONG YU OLSEM WANEM?
Hem i givhan long yu blong kasem save from wanem i gat ol trabol long wol ya.—Revelesen 12:12.
Hem i givhan long yu blong luksave from wanem God nomo bambae i mekem wol ya i kamgud.—1 Jon 2:17.
?YUMI SAVE BILIF LONG SAMTING WE BAEBOL I TALEM?
Yes, from ol risen ya:
Rul blong Setan i stap go blong lus. Jehova i talem se bambae hem i flatemgud rul blong Setan. Hem i promes blong “brekem paoa blong Setan.” Mo bambae hem i mekem wol ya i kamgud bakegen.—Hibrus 2:14.
God i jusum Jisas Kraes blong i rul long wol. Rul blong Jisas i defren olgeta long hemia blong Setan. Setan i rul long fasin we hem i tingbaot hem wan nomo, mo hem i mekem i strong tumas long ol man. God i tokbaot rul blong Jisas, long promes ya blong hem se: “Hem bambae i gat sore long ol puaman, mo long olgeta we oli no strong. . . . Olgeta we oli stap harem nogud aninit long han blong narafala man, hem bambae i tekemaot olgeta, i sevem olgeta.”—Ol Sam 72:13, 14.
God i no save giaman. Baebol i talem klia se: “God i no save giaman.” (Hibrus 6:18) Taem Jehova i plan blong mekem wan samting, oltaem samting ya i mas kamtru olsem we hem i talem. (Aesea 55:10, 11) God bambae “i brekem paoa blong Setan, we i stap rulum wol ya.”—Jon 12:31.
YU TRAEM TINGBAOT
?Bambae wol ya i olsem wanem sipos God i finisim rul blong Setan?
Yu save faenem ansa blong kwestin ya long OL SAM 37:10, 11 mo REVELESEN 21:3, 4.
tpi_Latn kac_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn